**Andrei Jurijevitš Zjuzin** (ven. Андрей Юрьевич Зюзин; s. 21. tammikuuta 1978 Ufa, Venäjän SFNT, Neuvostoliitto) on venäläinen jääkiekkopuolustaja. Hän pelasi urallaan NHL:ssä yhteensä 496 runkosarjaottelua tehopistein 38+82=120. San Jose Sharks varasi Zjuzinin koko NHL:n varaustilaisuuden toisena pelaajana kesällä 1996, mutta isoista odotuksista huolimatta hän ei noussut NHL:n huippupelaajien joukkoon. Hän pelasi urallaan ulkomailla myös Sveitsissä, Itävallassa, Kazakstanissa, Ukrainassa ja Valko-Venäjällä. Hän pelasi viimeksi Valko-Venäjän Ekstraligan HK Vitebskissa kaudella 2013–2014.

Ura
---

### Seuraura

#### Ensimmäiset kaudet Venäjän pääsarjoissa

Zjuzin NLA-joukkue EHC Bielissa marraskuussa 2011.
Zjuzin on Salavat Julajev Ufan kasvatti, mutta hän kuului myös 14-vuotiaana ukrainalaiseen Družba Harkova-78:n kiekkokouluun kaudella 1991–1992. Zjuzin debytoi Kansainvälisessä liigassa 16-vuotiaana kaudella 1994–1995, jolloin hän teki 30 runkosarjaottelussa kolme maalia. Zjuzin pelasi ison osan kaudestaan myös sarjatasoa alempana Vysšaja Ligan Novoil Ufassa. Kaudella 1995–1996 hän pelasi Kansainvälisessä liigassa 41 runkosarjaottelussa tehot 6+3=9.

San Jose Sharks varasi Zjuzinin kesällä 1996 Chris Phillipsin jälkeen NHL:n varaustilaisuuden toisena pelaajana. Hän on Oleg Tverdovskin (varattiin vuonna 1994) ohella pienimmällä numerolla varattu venäläispuolustaja ja hyökkääjä Aleksei Jašin mukaan lukien heitä pienemmällä numerolla eli NHL:n ykkösvarauksena on varattu neljä venäläistä. Zjuzin pelasi kauden 1996–1997 vielä Ufassa, jonka tehokkain puolustaja hän oli tehoilla 7+10=17.

#### NHL-ura

Kaudeksi 1997–1998 Zjuzin siirtyi San Jose Sharksin organisaatioon. Hänen tulokaskautensa toi 56 runkosarjaottelussa tehot 6+7=13 ja kuudessa playoff-ottelussa yhden maalin. Zjuzinin NHL-uran ensimmäinen maali pudotuspeleissä syntyi hyvään paikkaan 28. huhtikuuta 1998 neljännessä neljännesvälieräottelussa vieraissa Dallas Starsia vastaan: maali ratkaisi Sharksille 0-1-voiton. Osa Zjuzinin kaudesta eteni myös farmijoukkue Kentucky Thoroughbladesissa, AHL:ssä, jossa Zjuzin pelasi noin puolet myös kaudesta 1998–1999. Hän pelasi kauden aikana myös AHL:n tähdistöottelussa.

Elokuussa 1999 Sharks kauppasi Zjuzinin Bill Houlderin, Shawn Burrin ja Steve Guollan Tampa Bay Lightningiin vaihdossa Niklas Sundströmiin ja kesän 2000 kolmannen kierroksen varausvuoroon. Kausi 1999–2000 hänellä jäi kuitenkin vain 34 ottelun mittaiseksi tammikuussa 2000 olkapäävamman vuoksi. Marraskuussa 2001 Lightning kauppasi Zjuzinin New Jersey Devilsiin vaihdossa Josef Boumedienneen, Sascha Gociin ja Anton Butin pelaajaoikeuksiin.

Zjuzin ehti pelata kaudella 2002–2003 Devilsissa vain yhden ottelun, kunnes hän siirtyi siirtolistan kautta Minnesota Wildiin marraskuussa 2002. Seuraavalla kaudella Zjuzin teki NHL:n yhden kauden piste-ennätyksensä tehoilla 8+13=21. Hän oli Wildin eniten maaleja tehnyt puolustaja. Kauden 2004–2005 Zjuzin pelasi NHL:n työsulun vuoksi kotimaassaan Salavat Julajev Ufan ja Severstal Tšerepovetsin joukkueissa. Elokuussa 2005 hän teki vuoden mittaisen jatkosopimuksen Wildin kanssa. Kaudeksi 2006–2007 Zjuzin siirtyi kaksivuotisella ja 2,8 miljoonan dollarin arvoisella sopimuksella Calgary Flamesiin. Hän osoittautui kuitenkin pettymykseksi kaudella 2006–2007 ja jämähti Flamesin kolmospuolustajapariin. Kesäkuussa 2007 joukkue kauppasi Zjuzinin ja Steve Marrin Chicago Blackhawksiin vaihdossa Adrian Aucoiniin ja saman viikonlopun seitsemännen kierroksen varausvuoroon. Hänen viimeisen NHL-kautensa 2007–2008 lyhensi kuitenkin 32 ottelun mittaiseksi selkälihas- ja nivusvaivat.

#### Siirto KHL:ään ja ura muualla Euroopassa

Kaudeksi 2008–2009 Zjuzin palasi kotimaahansa ja siirtyi KHL-joukkue SKA Pietariin. Kesken kolmannen SKA-kautensa, marraskuussa 2010 hän siirtyi Atlantiin. Marraskuussa 2011 Zjuzin teki sopimuksen National League A:n EHC Bielin kanssa oltuaan ilman sopimusta alkukauden 2011–2012. Tammikuussa 2012 hän siirtyi kuitenkin loppukaudeksi Itävallan Erste Bank Eishockey Ligaan Klagenfurter AC:n riveihin. Saman vuoden marraskuussa Zjuzin siirtyi kotimaansa toiseksi korkeimmalle sarjatasolla VHL-joukkue Rubin Tjumenin oltuaan taas ilman sopimusta alkukauden 2012–2013. Hän jätti joukkueen kuitenkin vain kahden pelaamansa ottelun jälkeen, eikä pelannut enää loppukaudella.

Elokuussa 2013 Zjuzin liittyi kazakstanilaiseen HK Almatyyn, jota hän vahvisti Kazakstan Cupissa, mutta ei pelannut Kazakstanin mestaruussarjassa. Marraskuussa Zjuzin liittyi Ukrainan PHL-liigan HK Bilyi Barsiin. Tammikuussa 2014 hän siirtyi Valko-Venäjän Ekstraligaan HK Vitebskin joukkueeseen. Seura jäi Zjuzinin uran viimeiseksi.

### Maajoukkueura

Hän pelasi myös alle 18-vuotiaiden EM-kilpailuissa vuosina 1995 ja 1996, joista jälkimmäinen turnaus päättyi Euroopan-mestaruuteen. Zjuzin jakoi pelipaikastaan huolimatta koko vuoden 1996 turnauksen maalipörssin voiton viiden muun pelaajan kanssa. Hänet valittiin turnauksen parhaaksi puolustajaksi ja tähdistökentälliseen. Zjuzin pelasi alle 20-vuotiaiden MM-kilpailuissa vuosina 1996 ja 1997, joista molemmat turnaukset päättyi pronssiin. Zjuzin on pelannut myös A-maaotteluita muun muassa Euro Hockey Tour -tasolla, mutta ei kuitenkaan miesten arvokisoissa.

Perhe
-----

Zjuzinin pikkuveli Dmitri on pelannut hyökkääjänä pääsarjatasolla ja Venäjän juniorimaajoukkueissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1994–1995 | Novoil Ufa | RUS-2 | 17 | 3 | 3 | 6 | 14 | - | - | - | - | - | U18-EM | 5 | 0 | 0 | 0 | 0 |
|  | Salavat Julajev Ufa | MHL | 30 | 3 | 0 | 3 | 16 | - | - | - | - | - |
| 1995–1996 | Salavat Julajev Ufa | MHL | 41 | 6 | 3 | 9 | 24 | - | - | - | - | - | U18-EM | 5 | 5 | 2 | 7 | 8 | Ykköstähdistö |
|  |  |  |  |  |  |  |  |  |  |  |  |  | JMM | 7 | 1 | 4 | 5 | 2 |
| 1996–1997 | Salavat Julajev Ufa | RSL | 32 | 7 | 10 | 17 | 28 | - | - | - | - | - | JMM | 6 | 1 | 1 | 2 | 8 |
| 1997–1998 | Kentucky Thoroughblades | AHL | 17 | 4 | 5 | 9 | 28 | - | - | - | - | - |
|  | San Jose Sharks | NHL | 56 | 6 | 7 | 13 | 66 | 6 | 1 | 0 | 1 | 14 |
| 1998–1999 | Kentucky Thoroughblades | AHL | 23 | 2 | 12 | 14 | 42 | - | - | - | - | - |
|  | San Jose Sharks | NHL | 25 | 3 | 1 | 4 | 38 | - | - | - | - | - |
| 1999–2000 | Tampa Bay Lightning | NHL | 34 | 2 | 9 | 11 | 33 | - | - | - | - | - |
| 2000–2001 | Detroit Vipers | IHL | 2 | 0 | 2 | 1 | 0 | - | - | - | - | - |
|  | Tampa Bay Lightning | NHL | 64 | 4 | 16 | 20 | 76 | - | - | - | - | - |
| 2001–2002 | Tampa Bay Lightning | NHL | 9 | 0 | 2 | 2 | 6 | - | - | - | - | - |
|  | Albany River Rats | AHL | 3 | 0 | 1 | 1 | 2 | - | - | - | - | - |
|  | New Jersey Devils | NHL | 38 | 1 | 2 | 3 | 25 | - | - | - | - | - |
| 2002–2003 | New Jersey Devils | NHL | 1 | 0 | 1 | 1 | 2 | - | - | - | - | - |
|  | Minnesota Wild | NHL | 66 | 4 | 12 | 16 | 34 | 18 | 0 | 1 | 1 | 14 |
| 2003–2004 | Minnesota Wild | NHL | 65 | 8 | 13 | 21 | 48 | - | - | - | - | - |
| 2004–2005 | Salavat Julajev Ufa | RSL | 14 | 2 | 1 | 3 | 6 | - | - | - | - | - |
|  | Severstal Tšerepovets | RSL | 10 | 2 | 1 | 3 | 8 | - | - | - | - | - |
| 2005–2006 | Minnesota Wild | NHL | 57 | 7 | 11 | 18 | 50 | - | - | - | - | - |
| 2006–2007 | Calgary Flames | NHL | 49 | 1 | 5 | 6 | 30 | 5 | 1 | 0 | 1 | 2 |
| 2007–2008 | Chicago Blackhawks | NHL | 32 | 2 | 3 | 5 | 38 | - | - | - | - | - |
| 2008–2009 | SKA Pietari | KHL | 36 | 6 | 4 | 10 | 36 | 2 | 0 | 0 | 0 | 4 |
| 2009–2010 | SKA Pietari | KHL | 53 | 5 | 15 | 20 | 64 | 4 | 0 | 0 | 0 | 2 |
| 2010–2011 | HK VMF Pietari | VHL | 8 | 1 | 0 | 1 | 24 | - | - | - | - | - |
|  | SKA Pietari | KHL | 12 | 0 | 1 | 1 | 12 | - | - | - | - | - |
|  | Atlant | KHL | 16 | 1 | 1 | 2 | 10 | 12 | 0 | 1 | 1 | 6 |
| 2011–2012 | EHC Biel | NLA | 13 | 0 | 2 | 2 | 16 | - | - | - | - | - |
|  | Klagenfurter AC | EBEL | 5 | 1 | 0 | 1 | 2 | 6 | 0 | 2 | 2 | 4 |
| 2012–2013 | Rubin Tjumen | VHL | 2 | 1 | 0 | 1 | 0 | - | - | - | - | - |
| 2013–2014 | HK Almaty | Kazakstan Cup | 3 | 0 | 0 | 0 | 2 | - | - | - | - | - |
|  | HK Bilyi Bars | PHL | 0 | 0 | 0 | 0 | 0 | - | - | - | - | - |
|  | HK Vitebsk | BXL | 8 | 0 | 0 | 0 | 12 | - | - | - | - | - |
| 10 kautta | yhteensä | NHL | 496 | 38 | 82 | 120 | 446 | 29 | 2 | 1 | 3 | 30 |
| 3 kautta | yhteensä | KHL | 117 | 12 | 21 | 33 | 122 | 18 | 0 | 1 | 1 | 12 |
| 4 kautta | yhteensä | MHL/RSL | 127 | 20 | 15 | 35 | 82 | - | - | - | - | - |
| 1 kausi | yhteensä | NLA | 13 | 0 | 2 | 2 | 16 | - | - | - | - | - |
| 1 kausi | yhteensä | EBEL | 5 | 1 | 0 | 1 | 2 | 6 | 0 | 2 | 2 | 4 |

Lähteet
-------

* Andrei Zjuzin The Internet Hockey Databasessa (englanniksi)
* Andrei Zjuzin Legends of Hockey -sivustolla (englanniksi)
* Andrei Zjuzin *Elite Prospects*. Everysport Media Group AB.  (englanniksi)

### Viitteet

1. 1 2  NHL:ssä tapahtuu: Sopimusrintamalla täysi rähinä päällä  3.7.2006. Jatkoaika.com. Viitattu 25.11.2014.
2. 1 2 3 4 5 6  Andrei Zjuzin *Elite Prospects*. Everysport Media Group AB.  (englanniksi)
3. 1 2 3  Andrei Zjuzin Legends of Hockey -sivustolla (englanniksi)
4. ↑  Andrei Zjuzin The Internet Hockey Databasessa (englanniksi)
5. ↑  NHL:ssä tapahtuu, 11. elokuuta: Morris jatkaa Arizonan lämmössä  11.8.2005. Jatkoaika.com. Viitattu 25.11.2014.
6. ↑  Flames sign defenceman Andrei Zyuzin  1.7.2006. Calgary, AB:  Calgary Flames. Viitattu 25.11.2014. (englanniksi)
7. ↑  Pluuman, Olli; Mänty, Miika; Roimela, Pasi; Kallionsivu, Heikki: Tasainen, tasaisempi, Luoteinen divisioona  4.12.2006. Jatkoaika.com. Viitattu 25.11.2014.
8. ↑  Blackhawks Acquire Zyuzin For Aucoin  22.6.2007. Chicago Blackhawks. Viitattu 25.11.2014. (englanniksi)
9. ↑  Varausviikonlopun kaupankäynti: Vancouver teki kauppoja  24.6.2007. Jatkoaika.com. Viitattu 25.11.2014.
10. ↑  «Атлант» укрепляет оборону  24.11.2010. ЗАО ХК «Атлант».  Arkistoitu 29.11.2014. Viitattu 25.11.2014. (venäjäksi)
11. ↑  EC-KAC verpflichtet Andrei Zyuzin!  24.1.2012. EC-KAC.  Arkistoitu 29.11.2014. Viitattu 25.11.2014. (saksaksi)
12. ↑  АНДРЕЙ ЗЮЗИН СТАЛ ИГРОКОМ «РУБИНА»  9.11.2012. ВХЛ. Viitattu 25.11.2014. (venäjäksi)
13. ↑  Состав "Алматы" пополнит защитник, сыгравший в НХЛ более 500 матчей  4.8.2013. Your Vision. Viitattu 25.11.2014. (venäjäksi)
14. ↑   (englanniksi)
15. ↑  ЧБ: "Белый Барс" подтвердил переход Зюзина в "Витебск"  11.1.2014. Все права защищены. Viitattu 25.11.2014. (venäjäksi)